钦定古今图书集成/方舆汇编/边裔典/第051卷 > 后汉
## 钦定古今图书集成/方舆汇编/边裔典/第051卷 > 后汉

### 明帝永平十八年夏六月焉耆龟兹攻西域都护陈睦悉没其众

按《后汉书明帝本纪》云云。按《西域传》，“焉耆国王居
南河城，北去长史所居八百里，东去洛阳八千二百
里。户万五千，口五万二千，胜兵二万馀人。”其国四面
有大山，与龟兹相连，道险厄易守。有海水曲入四山
之内，周匝其城三十馀里。永平末，焉耆与龟兹共攻
没都护陈睦，副校尉郭恂，杀吏士二千馀人。

### 和帝永元六年七月西域都护班超大破焉耆尉犁斩其王自是西域降服纳质者五十馀国

按《后汉书和帝本纪》云云。按《班超传》，班超居龟兹
他乾城，徐干屯疏勒，西域唯焉耆、危须、尉犁以前没
都护，怀二心，其馀悉定。六年秋，超遂发龟兹、鄯善等
八国兵，合七万人，及吏士贾客千四百人，讨焉耆。兵
到尉犁界而遣晓说焉耆、尉犁、危须曰：“都护来者，欲
镇抚三国，即欲改过向善，宜遣大人来迎，当赏赐王
侯以下，事毕即还。今赐王彩五百匹。”焉耆王广遣其
左将北鞬支奉牛酒迎超。超诘鞬支曰：“汝虽匈奴侍
于，而今秉国之权。都护自来，王不以时迎，皆汝罪也。”
或谓超：可便杀之。超曰：“非汝所及。此人权重于王，今
未入其国而杀之，遂令自疑。设备守险，岂得到其城

国。超更从他道厉度，七月晦，到焉耆，去城二十里，正
营大泽中。广出不意，大恐，乃欲悉驱其人共入山保
焉耆左候元孟先尝质京师，密遣使以事告超，超即
斩之，示不信用，乃期大会诸国王，因扬声当重加赏
赐。于是焉耆王广、尉犁王汎及北鞬支等三十人相
率诣超，其国相《腹久》等十七人惧诛，皆亡入海，而《危
须》王亦不至。坐定，超怒诘广曰：“危须王何故不至，腹
久等何缘逃亡？”遂叱吏士收广、汎等于陈睦故城，斩
之，传首京师。因纵兵钞掠，斩首五千馀级，获生口万
五千人，马畜牛羊三十馀万头。更立元孟为焉耆王。
超留焉耆半岁，慰抚之，于是西域五十馀国悉皆纳
质内属焉。

### 顺帝永建二年夏六月西域长史班勇炖煌太守张朗讨焉耆尉犁危须三国破之并遣子贡献

按《后汉书顺帝本纪》云云。按《西域传》，“安帝时，西域
背畔。延光中，超子勇为西域长史，复讨定诸国，元孟
与尉犁危须不降。永建二年，勇与炖煌太守张朗击
破之，元孟乃遣子诣阙贡献。”

### 献帝延康元年二月焉耆王遣使奉献

按《后汉书献帝本纪》。不载按《魏志文帝本纪》云云。